Towery [Grieks: "pharmakeia"] | 4windkoinonia
← Foundational Themes in Genesis – Study 111
Foundational Themes in Genesis – Study 112 →
Towery [Grieks: "pharmakeia"]
Posted on November 28, 2020 by 4windkoinonia
Die Griekse woord "pharmakeia" kom net drie keer voor in die Nuwe Testament, en word deurgaans vertaal as "towery" of "towerye":
Gal 5:19-20 En die werke van die vlees is openbaar, naamlik owerspel, hoerery, onreinheid, ongebondenheid; 20 afgodery, towery ["pharmakeia"], vyandskap, twis, jaloersheid, toornigheid, naywer, tweedrag, partyskap.
Open 9:21 En hulle het hul nie bekeer van hul moorde en hul towerye ["pharmakeia"] en hul hoerery en hul diefstalle nie.
Open 18:23 En die lig van 'n lamp sal nooit meer in jou skyn nie, en die stem van bruidegom en bruid sal nooit meer in jou gehoor word nie; want jou handelaars was die grotes van die aarde; want deur jou towery ["pharmakeia"] is al die nasies verlei.
Dr James Strong het 'n indeks saamgestel van al die oorspronklike Hebreeuse woorde (Ou Testament) en Griekse woorde (Nuwe Testament), en hy beskryf hierdie Griekse woord "pharmakeia" en sy oorsprong "pharmakeus" as volg:
Ons weet dat God se Woord 'n natuurlike betekenis het, maar dit is nie waar ons fokus moet wees nie, vir die rede wat Jesus self beklemtoon het dwarsdeur Sy aardse bediening. Baie mense struikel oor hierdie woorde van Jesus…
Die vleeslike letterlike betekenis van die woorde in die Skrifte is "van geen nut" aan die einde van die dag. Die vlees is 'n tydelike skepping en dien 'n tydelike doel, net so is die letterlike betekenis van God se woorde. Die geestelike betekenis van die woorde van God is van baie groot nut! Die geestelike betekenis in God se woorde is dwaasheid vir die natuurlike mens se sy natuurlike denke:
Die woorde van God is geestelik – as ons dit so kan ontvang, en dit gee ons geestelike lewe. Paulus sluit hierby aan as hy sê:
As ons dus hierdie woord "pharmakeia" in sy natuurlike betekenis verstaan en daar bly en nie verder ondersoek instel nie, dan mis ons die dieper geestelike betekenis van God se woorde in ons eie lewe:
"Dit is die Gees wat lewend maak, die vlees is van geen nut nie; die woorde wat Ek tot julle spreek, is gees en is lewe."
Dat die mens met natuurlike chemiese stowwe en moderne mediese praktyke groot deurbrake kon bewerkstellig, en ook groot skade en smarte veroorsaak het, is bekend aan elkeen van ons. Aan die een kant het die chemiese middels wat medies voorgeskryf word baie mense se pyne verlig, siekte-toestande is onder beheer gebring, herstel aan beskadigde organe gebring, families is herenig, mense se gemoedstoestand is verbeter, en baie mense kan weer produktief opereer in hul gemeenskap…die lys gaan aan en aan. Maar aan die ander kant is daar ook baie skade aangerig deur geldgierige instansies en mediese praktisyns wat duistere motiewe en agendas bedryf…weereens gaan die lys aan en aan. Die volgende vers is toepaslik…
Ons weet dat "towery" die algemene vertaling is van die woord "pharmakeia" in die Nuwe Testament. Die ooreenstemmende Hebreeuse woord "nâchash" word ook vertaal as "towery" in sommige verse in die Ou Testamentiese Skrifte, byvoorbeeld…
Num 24:1 Toe Bíleam sien dat dit goed was in die oë van die HERE om Israel te seën, het hy hom nie soos die vorige kere tot towery [nâchash] gewend nie, maar sy gesig na die woestyn gedraai.
2Kron 33:6 Ook het hy self sy seuns deur die vuur laat deurgaan in die dal van die seun van Hinnom en met goëlery en verklaring van voortekens en towery [nâchash] omgegaan en dodebesweerders en waarsêers aangestel; hy het baie gedoen wat verkeerd was in die oë van die HERE, om Hom te terg.
"Nâchash" word ook met ander woorde vertaal, byvoorbeeld…
1Kon 20:33 En die manne het hulle dit dadelik toegeëien as 'n gunstige voorteken [nâchash] van sy kant en gesê: Bénhadad is u broer! Daarop sê hy: Gaan haal hom. En Bénhadad het uitgekom na hom, en hy het hom op die wa laat klim.
Gen 44:15 Daarop sê Josef vir hulle: Wat is dit nou wat julle gedoen het? Weet julle nie dat 'n man soos ek dit ongetwyfeld moet waarneem [nâchash] nie?
Hier is Dr Strong se betekenis van hierdie Hebreeuse woord "nâchash":
Kom ons lees weer die Nuwe Testamentiese verse waarin hierdie Griekse woord "pharmakeia" voorkom:
As ons al die tekste in die Skrifte bymekaar sit (in die hele konteks van die Skrifte) waar die woord "towery" vertaal word (deur die Skrif-beginsel van geestelike eksege, naamlik "reël op reël, reël op reël, hier 'n bietjie, daar 'n bietjie"), dan is die primêre geestelike betekenis meer duidelik, soos God dit aan ons openbaar.
Jes 28:9-10 Vir wie wil hy dan kennis leer, en vir wie wil hy die openbaring verstaanbaar maak? Vir die wat van die melk gespeen, wat van die moederborste weggeneem is? Want dit is gebod op gebod, gebod op gebod, reël op reël, reël op reël, hier 'n bietjie, daar 'n bietjie.
In Openbaring 18 vers 23 is die woorde "jou handelaars was die grotes van die aarde" baie insiggewend om aan ons uit te wys waaroor "towery" ["pharmakeia"] gaan in 'n geestelike sin. Ons aarde (dit is ons vlees) is groot in ons eie oë, in ons tyd in die geestelike hoer Babilon waar ons handel dryf en God se woorde verdraai om ons eie leerstellings en opinies vir ander mense aanvaarbaar te maak:
Op die geestelike vlak het towery ["pharmakeia"] te doen met ons eie vlees en sy denke! Towery ["pharmakeia"] het te doen met ons eie maniere wat ons inspan om mense te beïndruk en te manipuleer. Ons fokus dan op die natuurlike waarneming van mense en hoe hulle ook ons sien. Ons wil die guns van mense hê.
Geestelike towery ["pharmakeia"] is ons vertroue in ons vlees en sy denke. Dit is wanneer ons fokus op ons eie vermoëns en nie God se totale soewereiniteit in ons lewens en in alles rondom ons kan sien nie.
Hierdie towerye ["pharmakeia"] van ons vlees is verberg agter ons natuurlike trots en welluste om die "self" (eie ego) na te streef en op te hef. Dit (die trots en die welluste in ons vlees) is kragtige dwelmmiddels wat baie meer gevaarliker en baie dodeliker is as al die skadelike chemiese middels in die mediese wêreld.
God ken ons harte (Hy het ons gemaak) en Hy help ons deur ons te red van hierdie towerye ["pharmakeia"] van ons vlees en sy bedrieglike hart (ons natuurlike denke).
Ons eerste "pot" (ons vlees) is 'n mislukking "in die hand van die Pottebakker", maar Hy sal alles herstel en geestelik perfek maak (in gees) op die tyd soos Hy vooruit bepaal het: